Pressemeddelelse

August 2013

Verdenspremiere på Peugeot 308 og nye teknologier på Frankfurt Motor Show

**Når dørene for 65. gang åbnes til Frankfurt Motor Show, byder Peugeot velkommen til både verdenspremiere på den nye 308 og helt nye innovative teknologier, der understreger Peugeots engagement og pionerånd, når det gælder klima og miljø. Herudover er der premiere på 3008 og 5008 med nyt design, mens den sporty RCZ R, konceptbilen Onyx og to sejrrige motorsportsudgaver af 208 illustrerer, at hjertet i Peugeot er køreglæde og passion.**

Ny Peugeot 308 – når less is more

Den nye Peugeot 308 har sin plads i det strategisk vigtige C-segment, som udgør mere end en tredjedel af det europæiske marked, og heraf udgør hatchback-versionerne 43 %.

For at opfylde mærkets ambitioner i den konkurrencefyldte mellemklasse, har Peugeots design- og ingeniørteam udviklet en modig, intuitiv og moderne hatchback i et rent og elegant design. Det raffinerede interiør skiller sig ud med det særlige ”PEUGEOT i-Cockpit”, som er inspireret af konceptbilen SR1. Det består af et mindre rat, som skal forstærke oplevelsen af dynamisk kørsel, et hævet instrumentpanel, der giver optimal aflæsning af informationerne og en midterkonsol med en 9.7 ” touch skærm.

Takket være de fleksible EMP2 platform har den nye Peugeot 308 en markant reduceret vægt (minus 140 kg), hvilket gør den til den letteste model i mellemklassen, mens en længde på 4,25 m placerer den blandt de korteste hatchbacks.

Årtiers know-how, når det gælder opsætning af undervogn, danner det solide grundlag for 308, som er udstyret med en ny lettere undervogn og seneste generation af ESC. Disse egenskaber kombineret med fordelene ved den nye EMP2 platform (reduceret vægt, reduceret udhæng, lavere tyngdepunkt, den elektriske servostyring) lover køreegenskaber i topklasse, som understøttes af adskillige teknologiske hjælpesystemer som Blind Spot Monitoring, Dynamic Cruise Control, Emergency Alert System og Emergency Collision Braking System. Fuld LED forlygter er standard på alle udstyrsniveauer.

308 introduceres med fem effektive benzin- og HDi motorer, der sammen med en optimeret aerodynamik sikrer lavt brændstofforbrug og en CO2-udledning fra 93 g/km. Til

foråret 2014 introduceres nye teknologier, heriblandt en ny 3-cylindret turbo benzinmotor (1.2 liter e-THP) og ikke mindst de kommende BlueHDi versioner, som gør sig bemærket med en CO2-udledning på kun 82 g/km.

Den nye 308 har et højt kvalitetsniveau, som er resultatet af en ambitiøs udviklingsproces, har til formål at placere den nye 308 blandt de allerbedste og afspejler Peugeots premium-strategi.

308 R Concept

Peugeots stand har et område, som er dedikeret til 308 og her finder man 308 R Concept. Det er en ultra sporty konceptbil, som tager produktionsmodellens rene design og identitet skridtet videre. Med den sænkede undervogn, bredere sporvidde og fremtrædende ”hofter”, kan 308 R Concept ikke skjule dens aggressive temperament. Under kulfiber-chassiset gemmer sig en 1.6 liter med fire cylindre, som Peugeot Sport har vredet hele 270 hk ud af. For at udnytte dette potentiale fuldt ud, har 308 R Concept forhjulstræk med et Torsen spærrediffentiale og et større bremsesystem.

PEUGEOT: Teknologisk og miljømæssigt lederskab

Peugeot reducerer fortsat sit gennemsnitlige CO2-udslip på det europæiske marked. I slutningen af maj var det nede på 116,3 g/km mod 121,5 g/km i 2012.

Mærkets miljøpolitik demonstreres af den konstante optimering af forbrændingsmotorerne (forbedring af effektivitet, downsizing, Stop & Start-teknologi mm.) og ved introduktion af nye motorer som de 3-cylindrede benzinmotorer.

I Frankfurt viser Peugeot sin BlueHDi-teknologi på den nye 308 og 508 SW. Ved at kombinere SCR (Selective Catalytic Reduction) og partikelfilter-teknologi med additiv reduceres udledningen af NOx med op til 90 % og eliminerer op til 99,9 % af partiklerne, samtidig med at brændstoføkonomien forbedres med op til 4 %. BlueHDi-teknologien bliver standard på Euro 6 dieselmotorerne og vil fra slutningen af 2013 blive udbredt på alle mærkets dieselmodeller. Dermed styrkes Peugeots lederskab, når det gælder udvikling af diesel-teknologi.

PEUGEOT SPORT

For 208 blev 2013 ikke alene året, hvor der kom mere power under motorhjelmen i Peugeot Sport regi, det blev også et år, der bedst beskrives med superlativer.

25 år efter den første sejr i det legendariske amerikanske Pikes Peak, hvor Ari Vatanen og hans 405 T16 besejrede bjerget på overlegen vis, gjorde Sébastian Loeb ham kunsten efter. Bag rattet af 208 T16 Pikes Peak, som med en vægt på 875 kg og en ydelse på 875 hk har det imponerende vægt/effekt forhold på 1:1, smadrede Sébastian Loeb den eksisterende rekord i tiden 8 min 13 s 878.

208 T16 Pikes Peak kan opleves på Peugeots stand, hvor den bliver udstillet sammen med en anden sporty udgave af 208: 208 GTi PEUGEOT SPORT med 300 hk, som deltog i det krævende 24 timers race på Nürburgring, hvor de tre deltagende 208´ere vandt både 1., 2. og 3. pladsen.